Arvoisa päättäjä.

* 1. Vuonna 2023 on käynnistetty sotepe-toimialan ja kaupunkiympäristö-toimialan yhteinen erityisasumisen rahoitusta selvittävä projekti. Tavoitteena on, että sotepe-toimiala ei enää jatkossa toimi välivuokraajana ja maksa vuokrasubventiota, koska sote-uudistuksen myötä näitä kuluja ei voi valtion rahoituksella kattaa. Subvention poistolla lisätään kaupunkilaisten yhdenvertaisuutta.

”Subvention lopettaminen uusissa vuokrasuhteissa ja siirtyminen normaalin vuokraamiseen, jossa kaupunkiympäristön toimiala huolehtii kaikista vuokranantajan velvollisuuksista.”

Samanaikaisesti te hyvät päättäjät olette sitoutuneet asunnottomuuden poistamiseen. Se että subventio lopetetaan ja siirrytään normaaliin vuokrasopimusperusteiseen asumiseen ei tätä tue!

Kun kaupunkiympäristö toimiala saa myös Vuokranantajan velvollisuudet, kuten avainhallinta, ludetorjunta, siivoukset, kalusteet, sähköt ym. laskuttaa se nämä kustannukset suoraan vuokralaisilta ja täten on selvää että vuokrat nousevat. Erityisryhmät ovat jo nyt pitkälti toimeentulotuen piirissä, joten tulevaisuudessa nämä kustannukset tulevat vain nousemaan ja täten sosiaali-, terveys-, pelastustoimialan maksettaviksi.

Koko suunnitteluprosessi on aloitettu väärin päin ja vailla todellista ymmärrystä siitä mitä kaikkea eritysryhmien asuminen vaatii ja pitää sisällään. Tämä nimenomaan ei lisää kaupunkilaisten yhdenvertaisuutta vaan lisää eriarvoisuutta. Onko luottotiedot menettäneellä helsinkiläisellä mahdollisuus saada vuokravakuutta tai kotivakuutusta, jonka kaupunkiympäristö tulee vaatimaan? Ei, joten pahimmillaan henkilö jää asunnottomaksi!

Prosessi pitää keskeyttää heti ja ottaa mukaan asumisentuen työntekijät mukaan, jotka tietävät mitä hyvään asuttamiseen kuuluu!

Miikka Wagner

JHL Luottamusmies

Sosiaali-, terveys- ja pelastustoimiala

Psykiatria- ja asumis-, kriisi- ja päihdepalvelut